Мы махуэхэм
Гъатхэпэм и 15, махуэку
ЩэхуакIуэхэм я хуитыныгъэхэр хъумэным и дунейпсо махуэщ
Тюленым и шырыр хъумэным и дунейпсо махуэщ
Беларусь Республикэм и лъэпкъ гуфIэгъуэщ — Конституцэм и махуэщ. Ар 1994 гъэм Белоруссием и Совет Нэхъыщхьэм къищтащ.
1892 гъэм Инджылызым щыщ хьэрычэтыщIэ Холдинг Джон «Ливерпуль» футбол командэр къызэригъэпэщащ.
1917 гъэм ПIалъэкIэ щыIэ Правительствэм и орган Тэрч къыщызэрагъэпэщащ.
1927 гъэм ДнепроГЭС-р ухуэн щIадзащ.
1938 гъэм Сауд Хьэрыпым и щIыналъэм щIыдагъэ япэу къыщагъуэтащ.
1939 гъэм нацист Германием Чехословакиер иубыдащ.
1946 гъэм СССР-м хыхьэ республикэхэм я ЦIыхубэ комиссархэм я советхэр Министрхэм я Совету зэрахъуэкIащ.
1990 гъэм Горбачёв Михаил СССР-м и Президент къулыкъум пэрыуващ, къэралым и цIыхубэм хьэлэлу яхуэлэжьэну тхьэ зэриIуэм теухуа дауэдапщэр екIуэкIащ.
Адыгэхэм я цIыхубэ лIыхъужь Къылыш СулътIан-Джэрий къызэралъхурэ илъэси 138-рэ ирокъу.
Адыгей драматург, актрисэ, критик Натхъуэ Долэтхъан къызэралъхурэ илъэси 105-рэ ирокъу.
Совет тхакIуэ цIэрыIуэ, Социалист Лэжьыгъэм и ЛIыхъужь, Хэку зауэшхуэм хэта, Лениным и цIэр зезыхьэ саугъэтыр, СССР-м и Къэрал саугъэтыр (тIэунейрэ) зыхуагъэфэща Бондарев Юрий и ныбжьыр илъэс 94-рэ ирокъу. «Освобождение» киноэпопее цIэрыIуэм и сценарийр зытхар аращ.
Совет актёр, СССР-м и цIыхубэ артист, Станиславскэм и цIэр зезыхьэ саугъэтыр, СССР-м и Къэрал саугъэтыр (тIэунейрэ) зрата Самойлов Владимир къызэралъхурэ илъэс 94-рэ ирокъу.
Физик цIэрыIуэ, академик, Нобель и саугъэтым и лауреат, СССР-м, УФ-м я Къэрал саугъэтхэр зрата, «Хэкум и пащхьэ щиIэ фIыщIэхэм папщIэм» орденым и нагъыщэ псори зыхуагъэфэща Алфёров Жорес и ныбжьыр илъэс 88-рэ ирокъу.
Иорданием и профсоюз унафэщIу щыта, Амман дэт Адыгэ ФIыщIэ Хасэм и тхьэмадэу лэжьа, Хьэшимит къэралыгъуэм и сенатор Къардэн Самир и ныбжьыр илъэс 84-рэ ирокъу.
Совет тхакIуэ, Социалист Лэжьыгъэм и ЛIыхъужь, СССР-м и Къэрал саугъэтыр тIэунейрэ, УФ-м и Къэрал саугъэтыр зыхуагъэфэща Распутин Валентин къызэралъхурэ илъэс 81-рэ ирокъу.
Урысейм Псым хэлъэнымкIэ и федерацэм и вице-президент, УФ-м спортымкIэ щIыхь зиIэ и мастер, Олимп джэгухэм тIэунейрэ я чемпион хъуа Саутин Дмитрий и ныбжьыр илъэс 44-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 7 — 10, жэщым градуси 2 — 3 щыхъунущ.
Гъатхэпэм и 16, мэрем
Урысейм Къэрал кIуэцI IуэхухэмкIэ и министерствэм экономикэ шынагъуэншагъэмкIэ и IэнатIэхэр къыщызэрагъэпэща махуэщ. СССР-м и НКВД-м хыхьэу 1937 гъэм къызэрагъэпэщауэ щытащ
Къэзахъстаным республикэ гвардием и махуэщ
1870 гъэм Урысейм щыяпэу Новгород Ищхъэрэ къалэм щыщ Сормовэ районым щаутIыпщащ гъущI щагъавэ хьэку.
1895 гъэм Москва трамвай зрикIуэн япэ гъуэгур ухуэн щыщIадзащ.
1921 гъэм РСФСР-мрэ Тыркумрэ зэныбжьэгъуным, зэдэлэжьэным теухуа зэгурыIуэныгъэ зэращIылIащ.
1936 гъэм Горький автозаводым япэ автомобиль псынщIэр — «М-1»-р — къыщIигъэкIащ.
2014 гъэм Кърымым референдум щекIуэкIащ, хытIыгуныкъуэмрэ Севастополь къалэмрэ я унафэр ящIыным теухуауэ. ХэхыпIэхэм а махуэм екIуэлIащ а щIыналъэм щыпсэухэм я процент 80-р икIи абыхэм я процент 90-р щIыналъэр Урысей Федерацэм ей хъужыным и телъхьэу къыщIэкIащ.
США-м и еплIанэ президент, а къэралым и Конституцэр зэхэзылъхьахэм ящыщ зы Мэдисон Джеймс къызэралъхурэ илъэс 267-рэ ирокъу.
Урыс физик, электротехник цIэрыIуэ, радиор къэзыгупсысахэм ящыщ Попов Александр къызэралъхурэ илъэси 159-рэ ирокъу.
Урыс тхакIуэ-фантаст, «Голова профессора Доуэля», «Человек-амфибия», нэгъуэщI роман цIэрыIуэхэр зи IэдакъэщIэкI Беляев Александр къызэралъхурэ илъэси 134-рэ ирокъу.
Урысей актер цIэрыIуэ, режиссёр, тхакIуэ, РСФСР-м и цIыхубэ артист Юрский (и адэм и унэцIэ дыдэр Жихаревщ) Сергей и ныбжьыр илъэс 83-рэ ирокъу.
УФ-м, КъБР-м, КъШР-м, АР-м, Дагъыстаным я цIыхубэ дохутыр, медицинэ щIэныгъэхэм я доктор, профессор, ЩIДАА-м и академик Лий Адэлджэрий и ныбжьыр илъэс 76-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 6 — 8, жэщым градуси 3 — 5 щыхъунущ.
